Diari Oficial de la Generalitat Valenciana


Sumari del DOGV 4829, del 27-08-2004 (2004/8785)

ORDRE de 9 d'agost de 2004, de la Conselleria de Benestar Social, per la qual es convoquen beques per al curs 2004/05, per a jóvens residents, a les residències juvenils de l'Institut Valencià de la Joventut (IVAJ) de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4829

Data del DOGV
:   27-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8785


Data del document
:   09-08-2004

Organisme emissor
:   Conselleria de Benestar Social

Tipus de document
:   Ordre

Descriptors 

:   * assignació per estudis
    * ajuda pública
    * estudiant
    * suport econòmic
    * jove

ORDRE de 9 d'agost de 2004, de la Conselleria de Benestar Social, per la qual es convoquen beques per al curs 2004/05, per a jóvens residents, a les residències juvenils de l'Institut Valencià de la Joventut (IVAJ) de la Generalitat Valenciana. [2004/8785]
  
L'ordre de 25 de juliol de 1991, de la Conselleria de Cultura, Educació i Ciència, regula el funcionament de les residències juvenils de la Generalitat Valenciana, i n'estableix com a funció, entre d'altres, facilitar als jóvens la pràctica d'activitats de caràcter recreatiu i cultural, d'acord amb les característiques de cada residència juvenil. Amb aquesta finalitat la Conselleria de Benestar Social, a través de l'Institut Valencià de la Joventut, convoca les presents beques.
  
En virtut de les facultats que em confereix l'article 35 de la Llei de la Generalitat Valenciana 5/1983, de 30 de desembre de Govern Valencià, i d'acord amb el que estableix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Primer
  
Convocar beques per als jóvens que hagen obtingut plaça, en el marc d'una de les convocatòries anuals de l'Institut Valencià de la Joventut, en qualsevol de les residències juvenils de l'Institut Valencià de la Joventut, de la Generalitat Valenciana, i que tinguen actualment la condició de resident.
  
Segon
  
Aprovar les bases que han de regir la convocatòria i el model de sol·licitud normalitzat, que s'inclouen com a annex I i II a aquesta ordre, respectivament
  
Tercer
  
El cost total de la convocatòria ascendeix, com a màxim, a 45.521,50 euros, que es finançarà a càrrec de les operacions comercials de l'IVAJ per minoració dels ingressos que es percebran durant els exercicis 2004 i 2005.
  
DISPOSICIONS FINALS
  
Primera
  
S'autoritza el director general de l'Institut Valencià de la Joventut a dictar les resolucions necessàries per a la gestió i el desplegament d'aquesta convocatòria.
  
Segona
  
Contra aquesta ordre, que posa fi a la via administrativa, es podrà interposar recurs contenciós administratiu en el termini de dos mesos comptadors a partir l'endemà de la seua publicació en el Diari Oficial de la Generalitat Valenciana davant del Tribunal Superior de Justícia de la Comunitat Valenciana, d'acord amb el que estableixen els articles 10.1 j) i 46 de la Llei 29/1998 Reguladora de la Jurisdicció Contenciosa Administrativa.
  
Potestativament s'hi podrà interposar recurs de reposició, davant de la Conselleria de Benestar Social en el termini d'un mes comptador a partir de l'endemà d'aquella publicació, d'acord amb el que preveuen els articles 107 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 9 d'agost de 2004
  
La consellera de Benestar Social,
  
ALICIA DE MIGUEL GARCÍA
  
ANNEX I
  
BASES
  
Primera. Objecte de la convocatòria
  
1.1. Es convoquen beques per a jóvens que hagen obtingut plaça, en el marc d'una de les convocatòries anuals de l'Institut Valencià de la Joventut, en qualsevol de les residències juvenils de l'Institut Valencià de la Joventut, de la Generalitat Valenciana, i que actualment tinguen la condició de resident.
  
1.2. El nombre de beques oferides és el següent:
  
A la Residència Juvenil La Florida, d'Alacant, 4 beques; a la Residència Juvenil El Maestrat, de Castelló, 4 beques; a la Residència Juvenil Sant Crist del Mar, de Benicarló, 1 beca, i a la Residència Juvenil Mare de Déu del Lledó, de Castelló, 6 beques.
  
L'import total de cada beca consistirà en l'exempció de la totalitat del pagament en les residències juvenils El Maestrat, Sant Crist del Mar i Mare de Déu del Lledó, i del 75% en la residència juvenil La Florida, de les quotes mensuals que els correspondria abonar durant el curs 2004/2005.
  
1.3. El beneficiari de la beca no podrà realitzar cap tipus de treball remunerat mentre gaudisca de la present ajuda.
  
1.4. La concessió i l'aprofitament de la beca no implicarà cap vinculació laboral o administrativa amb la Generalitat Valenciana.
  
Segona. Requisits dels sol·licitants
  
Per optar a la beca caldrà que concórreguen i s'acrediten, si escau, els requisits següents:
  
a) Estar admés/a com a resident en la residència juvenil en què es sol·licita la beca.
  
b) No estar en possessió de cap títol acadèmic que habilite per a activitats professionals, llevat que el dit títol supose un nivell o un grau inferior al dels estudis que s'estiguen realitzant o es pretenguen realitzar.
  
Tercera. Procediment i termini de presentació
  
3.1. Els models de sol·licitud es facilitaran als serveis centrals de l'IVAJ a València, a les seues unitats territorials d'Alacant i de Castelló, a les residències juvenils i en la pàgina web de l'IVAJ (www.ivaj.es).
  
3.2. Les sol·licituds es podran presentar al Registre de l'Institut Valencià de la Joventut (c/ de l'Hospital, 11, València, 46773), al de les unitats territorials de l'IVAJ d'Alacant (plaça de Sant Cristòfol, 10, 03154) o de Castelló (c/ dels Orfebres Santalínea, 2, 12202); o en qualsevol dels llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En cas d'enviament per correu certificat, la presentació de la documentació a l'oficina de correus corresponent s'haurà de fer d'acord amb el que disposa l'article 31 del Reial Decret 1.829/1999, de 31 de desembre, en sobre obert, a fi que l'exemplar destinat a l'IVAJ siga datat i segellat abans de ser certificat. Cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació la data en què tinga entrada al Registre de l'Institut Valencià de la Joventut.
  
3.3. El termini de presentació de sol·licituds serà de quinze dies hàbils des de l'endemà de la publicació de la present Ordre en el Diari Oficial de la Generalitat Valenciana.
  
Quarta. Documentació
  
4.1. Documentació requerida. La sol·licitud s'haurà d'acompanyar de la documentació següent:
  
a) Declaració d'estar admés en la residència juvenil corresponent.
  
b) Declaració de la titulació acadèmica que es posseeix, d'acord amb la condició que expressa la base 2 b) d'aquesta ordre.
  
4.2. Documentació complementària. La justificació de les situacions o de les circumstàncies que s'al·leguen a l'efecte de la seua valoració s'acreditarà mitjançant la presentació, juntament amb la instància, de la documentació següent:
  
a) Fotocòpia confrontada de la declaració de l'impost sobre la renda de les persones físiques (IRPF) corresponent a l'exercici de 2003, de tots els membres familiars computables que la van realitzar i, si escau, el certificat d'imputacions de renda de 2003, emés per l'Agència Estatal de l'administració Tributària, dels membres que no estigueren obligats a presentar la declaració de l'IRPF 2003.
  
Es consideren membres de la unitat familiar els cònjuges no separats legalment, els fills menors d'edat i els majors amb discapacitats subjectes a la pàtria potestat, i els descendents amb dret a deducció (fills ?germans del sol·licitant?, majors de 18 anys i menors de 25 anys el 31 de desembre de 2003, fadrins, que convisquen a la llar familiar i que no presenten declaració ni sol·licitud de devolució model 104).
  
Els menors emancipats o majors d'edat que al·leguen vida independent respecte dels pares o dels tutors en data 31 de desembre de 2003 hauran d'acreditar fefaentment aquesta circumstància, i també els mitjans econòmics de què disposaven.
  
b) Certificat de les notes obtingudes en el curs acadèmic 2002/2003 o en l'últim any en què va realitzar estudis anterior al curs 2002/03, o les del curs 2003/04, cas que les tinguen en el moment de presentar la sol·licitud, expedit per la secretaria del centre docent on s'hagueren cursat els dits estudis
  
c) Acreditació documental, si és procedent, i mitjançant fotocòpies confrontades, dels mèrits que s'han de valorar, d'acord amb el que estableix la base desena d'aquesta ordre.
  
4.3. En el cas dels residents admesos en la convocatòria de places per a residències per al curs 2004/2005 hauran d'indicar-ho en el model de sol·licitud (annex II) i, si es va presentar en la documentació de la sol·licitud, no caldrà la presentació de la documentació de l'apartat b).
  
Cinquena. Instrucció del procediment
  
5.1. La instrucció del procediment correspondrà al Servei de Participació, Activitats i Productes de l'Institut Valencià de la Joventut, que podrà demanar a la persona sol·licitant l'aportació addicional de tots els documents o dades aclaridores que es consideren necessaris per a l'examen de la sol·licitud presentada.
  
5.2. Quan la sol·licitud no reunisca els requisits exigits o no estiga acompanyada de la documentació que, d'acord amb aquesta ordre, resulte exigible, es notificarà a la persona sol·licitant a través del tauler oficial d'anuncis de la residència sol·licitada perquè, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 10 dies comptadors a partir de l'endemà de la notificació, n'esmene la mancança o facilite els documents preceptius, amb indicació que, si no ho fera en el termini previst, es considerarà que ha desistit de la seua petició, després de la resolució del director general de l'Institut Valencià de la Joventut que s'haurà de dictar en els termes que preveu l'article 42 de la susdita Llei.
  
Sisena. Comissió de valoració
  
6.1. El director general de l'IVAJ nomenarà, entre el personal al servei de l'Institut Valencià de la joventut quatre persones que constituiran la Comissió de valoració, entre les quals nomenarà el/la president/a i el/la secretari/ària. La Resolució del nomenament es publicarà en el Diari Oficial de la Generalitat Valenciana.
  
6.2. El funcionament de la Comissió de valoració s'ajustarà a les normes que contenen els articles del 22 al 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6.3. Per tal de facilitar l'anàlisi de les sol·licituds presentades, la Comissió de valoració podrà demanar a les persones sol·licitants la informació addicional que considere necessària.
  
6.4. La Comissió de valoració elevarà al director general de l'IVAJ una proposta de resolució que continga la relació nominal de les persones excloses de la convocatòria, indicant-ne la causa d'exclusió; la relació nominal de les persones sol·licitants que han obtingut beca, ordenada d'acord amb els criteris establits i el barem que recull la base desena, expressant la puntuació total que han obtingut, i també la de les renúncies, si és procedent. Així mateix, si escau, elevarà al director general de l'IVAJ una proposta de resolució que continga la relació de persones que n'han desistit.
  
Setena. Resolució de la convocatòria
  
7.1. El director general de l'IVAJ, a la vista de la proposta de la Comissió de valoració, resoldrà la convocatòria. En el procediment hauran de quedar acreditats, en tot cas, els fonaments de la resolució que s'adopte.
  
7.2. El termini màxim de resolució serà de tres mesos comptadors a partir de l'endemà del dia en què finalitze el termini de presentació de sol·licituds. Si, transcorregut el dit termini, no s'haguera dictat resolució expressa, les sol·licituds presentades es podran considerar desestimades, sense perjuí de l'obligació de resoldre que estableix l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
7.3. La resolució de la convocatòria es publicarà en el tauler d'anuncis dels Serveis Centrals, de les unitats territorials de l'IVAJ i de les residències juvenils objecte d'aquesta convocatòria, en els termes que preveuen els articles 59 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
7.4. En cas d'empat en la puntuació total, prevaldrà, per desempatar i en aquest ordre, la puntuació dels factors següents: la renda anual; la valoració acadèmica; títols, activitats o cursos relacionats amb activitats extraacadèmiques, d'animació juvenil o socioculturals; títols, activitats o cursos relacionats amb documentació, biblioteques o informàtica; antiguitat del sol·licitant a la residència. Quan l'empat continue, es resoldrà mitjançant un sorteig.
  
Huitena. Obligacions dels beneficiaris
  
Els becaris residents tindran les obligacions següents:
  
a) Col·laborar amb la direcció dels centres en el desplegament de les activitats extraacadèmiques programades i de les funcions assignades, sempre que això no afecte les seues hores de classe.
  
b) Encarregar-se del funcionament de la biblioteca de la residència juvenil i, si escau, de l'aula d'informàtica, d'acord amb les directrius de l'IVAJ.
  
Novena. Revocació de la subvenció i abonament
  
9.1. Tota alteració de les condicions tingudes en compte per a la concessió de la beca i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, pel mateix concepte, podrà donar lloc a la modificació de la resolució de concessió o a la seua revocació.
  
9.2. L'incompliment per part del beneficiari dels requisits i de les condicions que van donar lloc a l'atorgament de la beca, i també la no presentació de la documentació requerida, donaran lloc al corresponent procediment de revocació de la beca concedida i, si escau, d'abonament de les quantitats que correspongueren.
  
9.3. En la tramitació del procediment es garantirà, en tot cas, el dret de la persona interessada a l'audiència.
  
Deu. Criteris de barem
  
10.1. Títols, activitats o cursos relacionats amb activitats extraacadèmiques, d'animació juvenil o socioculturals. En aquest apartat no es tindran en compte els que s'hagen realitzat en alguna de les residències juvenils de l'IVAJ:
  
Fins a 20 hores: 1 punt
  
De 21 a 30 hores: 2 punts
  
De 31 a 40 hores: 3 punts
  
De 41 a 50 hores: 4 punts
  
Més de 50 hores: 5 punts
  
Fins a un total de 5 punts en aquest apartat.
  
10.2. Títols, activitats o cursos relacionats amb documentació, biblioteques o informàtica. En aquest apartat no es tindran en compte els que s'hagen realitzat en alguna de les residències juvenils de l'IVAJ:
  
Fins a 20 hores: 1 punt
  
De 21 a 30 hores: 2 punts
  
De 31 a 40 hores: 3 punts
  
De 41 a 50 hores: 4 punts
  
Més de 50 hores: 5 punts
  
Fins a un total de 5 punts en aquest apartat.
  
10.3. Renda anual per membre familiar computable
  
Per a la valoració econòmica, es tindrà en compte la renda familiar corresponent a l'exercici 2003, que s'obtindrà per agregació de les rendes de tots els membres de la unitat familiar en l'esmentat exercici, calculades de conformitat amb la normativa reguladora de l'impost sobre la renda de les persones físiques (IRPF), de la manera següent:
  
- Per a la determinació de la renda dels membres computables que hagen presentat la declaració o la sol·licitud de devolució de l'IRPF, es tindrà en compte la renda disponible del període i es sumarà la part general de la base imposable a la base liquidable especial, prèviament a l'aplicació del mínim personal i familiar en ambdós casos.
  
- Per a la determinació de la renda dels membres computables que obtinguen ingressos propis, sense obligació de declarar i que no hagen sol·licitat la devolució, la renda computable serà la suma dels ingressos íntegres obtinguts, minorats en una quantia de 3.600 euros. No obstant això, en els supòsits següents, la quantia dels ingressos íntegres que es minorarà serà la que s'indica tot seguit:
  
- Treballadors en actiu discapacitats amb un grau de minusvalidesa igual o superior al 33% i inferior al 65%: 5.400 euros.
  
- Treballadors en actiu discapacitats amb el mateix grau de minusvalidesa del paràgraf anterior que, per a desplaçar-se al seu lloc de treball o per a exercir-lo, necessiten l'ajuda de terceres persones: 6.600 euros.
  
- Treballadors en actiu discapacitats amb un grau de minusvalidesa igual o superior al 65%: 7.800 euros.
  
La puntuació s'obtindrà de dividir la renda familiar entre tots els membres de la unitat familiar i els descendents amb dret a deducció. D'acord amb la quantitat obtinguda d'aquesta divisió, s'atorgarà la puntuació següent, fins a un màxim de 14 punts:
  
Fins a 4.200,00 € 14 punts
  
De 4.200,01 € a 4.800,00 € 13 punts
  
De 4.800,01 € a 5.400,00 € 12 punts
  
De 5.400,01 € a 6.000,00 € 11 punts
  
De 6.000,01 € a 6.600,00 € 10 punts
  
De 6.600,01 € a 7.200,00 € 9 punts
  
De 7.200,01 € a 7.800,00 € 8 punts
  
De 7.800,01 € a 8.400,00 € 7 punts
  
De 8.400,01 € a 9.000,00 € 6 punts
  
De 9.000,01 € a 9.600,00 € 5 punts
  
De 9.600,01 € a 10.200,00 € 4 punts
  
De 10.200,01 € a 10.800,00 € 3 punts
  
De 10.800,01 € a 11.400,00 € 2 punts
  
D'11.400,01 € a 12.000,00 € 1 punt
  
A partir de 12.000,01 € 0 punts
  
La situació a valorar per a comptabilitzar la puntuació econòmica és la de l'exercici 2003, per la qual cosa no es tindrà en compte cap variació produïda després del 31 de desembre de 2003.
  
10.4. Valoració acadèmica
  
a) Per al càlcul de la nota mitjana en els estudis organitzats per assignatures, es dividirà la suma de les notes obtingudes en cada una, pel nombre de les assignatures cursades. A aquest efecte es computarà com a definitiva la nota més alta obtinguda en cada assignatura entre les convocatòries ordinàries i extraordinàries del curs 2002/03 o de l'últim any en què es van realitzar estudis anterior al curs 2002/03, o les del curs 2003/04, cas que les tinguen en el moment de presentar la sol·licitud
  
L'aplicació del barem es farà en la forma que s'indica tot seguit:
  
- En tots els casos en què l'alumne haja rebut una qualificació numèrica per cada una de les assignatures cursades, s'aplicarà el barem corresponent a les dites qualificacions i se n'obtindrà la nota mitjana dividint la suma aritmètica aconseguida pel nombre d'assignatures cursades.
  
- En els ensenyaments mitjans en què existisca legalment qualificació global per curs, el barem s'aplicarà directament a la dita qualificació.
  
b) Les qualificacions acadèmiques no numèriques es valoraran d'acord amb el barem següent:
  
Matrícula d'honor: 10 punts
  
Excel·lent: 9 punts
  
Notable: 8 punts
  
Bé: 6 punts
  
Suficient o Apte: 5 punts
  
Insuficient o No apte: 2 punts
  
Molt deficient o No presentat: 0 punts
  
c) Per al càlcul de la nota mitjana en el cas de plans d'estudi estructurats en crèdits, se'n farà la ponderació en funció del nombre de crèdits que integra cada assignatura, d'acord amb la fórmula següent:
  
P x Nca
  
V = ?????-
  
NCt
  
V = valor resultant de la ponderació de la nota mitjana obtinguda en cada assignatura.
  
P = puntuació de cada assignatura, d'acord amb els punts a) i b) d'aquest apartat.
  
NCa = nombre de crèdits que integren l'assignatura.
  
NCt = nombre de crèdits matriculats en el curs acadèmic que es barema.
  
Els valors resultants de l'aplicació de la dita fórmula es sumaran i el resultat serà la nota mitjana final.
  
Es podrà obtindre, pel criteri acadèmic, fins a un màxim de 18 punts, d'acord amb la distribució següent:
  
Nota mitjana de 0 a 0,99 punts: 0 punts
  
Nota mitjana d'1 a 1,99 punts: 2 punts
  
Nota mitjana de 2 a 2,99 punts: 4 punts
  
Nota mitjana de 3 a 3,99 punts: 6 punts
  
Nota mitjana de 4 a 4,99 punts: 8 punts
  
Nota mitjana de 5 a 5,99 punts: 10 punts
  
Nota mitjana de 6 a 6,99 punts: 12 punts
  
Nota mitjana de 7 a 7,99 punts: 14 punts
  
Nota mitjana de 8 a 8,99 punts: 16 punts
  
Nota mitjana de 9 a 10 punts: 18 punts
  
10.5. Antiguitat del sol·licitant a la residència:
  
2 punts per any, fins a un màxim de 8 punts.
  
Onze. Acceptació de les bases